Nu sidder du nok og tænker: "Porre? Det er da en håbløst kedelig grøntsag." Men så tager du fejl. Se hvorfor lige her

Nu sidder du nok og tænker: "Porre? Det er da en håbløst kedelig grøntsag." Men der tager du fejl.

For porren er faktisk på vej til at få lidt af en revival ifølge porreeksperten Trine Krebs.

"Der sker de vildeste ting for porren lige nu. Hele eliten af Danmarks bedste kokke dyrker porren lige nu. Porren er på vej til at blive en rigtig stor stjerne igen", siger Trine Krebs.

Porren har altid været i det danske køkken som grund-grøntsag, men omkring 1980 bliver den for alvor et hit i Danmark. Blandt andet i form af porretærten.

Men siden 80'erne har den levet en stille og måske lidt glemt tilværelse i de danske køkkener. Men det skal være slut nu, hvis det står til Trine Krebs, der taler porrens sag med en forbavsende entusiasme.

"Jeg elsker at få danskernes øjne op for, at det her er guld, som vi har lige ude i vores baghave", siger Trine Krebs.

Se hele interviewet med Porreeksperten Trine Krebs i videoen øverst i denne artikel.